b'\n_START_ARTICLE_\nTad Mosel\n_START_PARAGRAPH_\nTad Mosel (oik. George Ault Mosel, Jr., 1. toukokuuta 1922 Steubenville, Ohio \xe2\x80\x93 24. elokuuta 2008 Concord, New Hampshire) oli yhdysvaltalainen n\xc3\xa4ytelm\xc3\xa4kirjailija, jota pidet\xc3\xa4\xc3\xa4n yhten\xc3\xa4 1950-luvun suorana l\xc3\xa4hetettyjen television\xc3\xa4ytelmien t\xc3\xa4rkeimmist\xc3\xa4 kehitt\xc3\xa4jist\xc3\xa4. Vuonna 1961 h\xc3\xa4nelle my\xc3\xb6nnettiin sek\xc3\xa4 Pulitzer-palkinto ett\xc3\xa4 New York Drama Critics\xe2\x80\x99 Circlen palkinto teatterin\xc3\xa4ytelm\xc3\xa4st\xc3\xa4 All the Way Home, joka oli n\xc3\xa4ytt\xc3\xa4m\xc3\xb6sovitus James Ageen romaanista A Death in the Family. N\xc3\xa4ytelm\xc3\xa4 oli my\xc3\xb6s Tony-palkintoehdokkaana. Alex Segal ohjasi sen pohjalta elokuvan Takaisin el\xc3\xa4m\xc3\xa4\xc3\xa4n (1963)._NEWLINE_Moselin is\xc3\xa4 oli menestyksek\xc3\xa4s mainostoimistojohtaja George Ault Mosel Senior. Sit\xc3\xa4 ennen, kun Tad Mosel oli kahdeksanvuotias, is\xc3\xa4n p\xc3\xa4ivitt\xc3\xa4istavaratukku teki konkurssin 1930-luvun laman takia ja perhe muutti New Yorkin esikaupunkiin. Is\xc3\xa4n sinne perustamasta mainostoimistosta tuli menestys. _NEWLINE_Mosel kiinnostui teatterista 1936 n\xc3\xa4hty\xc3\xa4\xc3\xa4n Katharine Cornell in n\xc3\xa4yttelev\xc3\xa4n George Bernard Shaw\xe2\x80\x99n kirjoittamassa Broadway-n\xc3\xa4ytelm\xc3\xa4ss\xc3\xa4 Saint Joan. Mosel opiskeli Mount Hermon Schoolissa (Northfield, Massachusetts), New Rochellen high schoolissa ja Amherst Collegessa, josta Pearl Harbourin j\xc3\xa4lkeen v\xc3\xa4rv\xc3\xa4ytyi armeijaan ja palveli kersanttina USA:n ilmavoimien s\xc3\xa4\xc3\xa4tietopalvelussa 1943\xe2\x80\x931946, josta osan aikaa Tyynell\xc3\xa4merell\xc3\xa4. Sodan j\xc3\xa4lkeen h\xc3\xa4n suoritti tutkintonsa Amherstiss\xc3\xa4 loppuun ja teki jatko-opintoja Columbian yliopistossa New Yorkissa. H\xc3\xa4n kirjoitti samalla n\xc3\xa4ytelmi\xc3\xa4 ja kulki koe-esiintymisiss\xc3\xa4 teatterirooleja varten, ja onnistui vuonna 1949 saamaan kehutun roolin puhumattomana alokkaana sotilasfarssissa At War with the Army._NEWLINE_Moselin ensimm\xc3\xa4inen television\xc3\xa4ytelm\xc3\xa4 esitettiin Chevrolet Tele-Theater -sarjassa vuonna 1949. Sen my\xc3\xb6t\xc3\xa4 h\xc3\xa4nest\xc3\xa4 tuli yksi kysytyimpi\xc3\xa4 television\xc3\xa4ytelmien k\xc3\xa4sikirjoittajia 1950-luvun alkupuolella. My\xc3\xb6hemmin Mosel muisteli, miten televisio oli tuolloin outo v\xc3\xa4line, jossa tuotettiin ohjelmia hyvin pienill\xc3\xa4 budjeteilla, eik\xc3\xa4 kukaan itse\xc3\xa4\xc3\xa4n kunnioittava kirjailija suostunut televisioty\xc3\xb6h\xc3\xb6n. Nuoret lahjakkuudet, kuten h\xc3\xa4n ja Paddy Chayefsky kuitenkin onnistuivat n\xc3\xa4in ottamaan haltuun uuden median._NEWLINE_Mosel teki k\xc3\xa4sikirjoitukset Delbert Mannin elokuvaan Rakkaus mieless\xc3\xa4\xc3\xa4n (1964) sek\xc3\xa4 Robert Mulliganin elokuvaan Yl\xc3\xb6s v\xc3\xa4\xc3\xa4ri\xc3\xa4 portaita (1967)._NEWLINE_Tad Moselin el\xc3\xa4m\xc3\xa4nkumppani oli vuonna 1995 kuollut graafinen suunnittelija Raymond Tatro.'